பாரூக் (நூல்)
[[படிமம்:Baruch (Kirillo-Belozersk).jpg|thumb|பாரூக்கு இறைவாக்கினர். விவிலிய படிம ஓவியம். காலம்: 17ஆம் நூற்றாண்டு. காப்பிடம்: உருசியா.]]
 {{பழைய ஏற்பாடு நூல்கள்}}
 '''பாரூக்கு''' (''Baruch'') என்னும் நூல் [[பழைய ஏற்பாடு|பழைய ஏற்பாட்டுப்]] பகுதியாகிய [[இணைத் திருமுறை நூல்கள்|இணைத் திருமுறைத்]] தொகுப்பைச் சேர்ந்த ஏழு நூல்களுள் ஒன்றாகும்&lt;ref&gt;[http://en.wikipedia.org/wiki/Baruch பாரூக்கு நூல்]&lt;/ref&gt;. இந்நூல்கள் [[கத்தோலிக்க திருச்சபை|கத்தோலிக்க திருச்சபையாலும்]] [[மரபுவழி திருச்சபை|மரபுவழி திருச்சபையாலும்]] பிற விவிலிய நூல்களைப் போன்று [[விவிலிய இறை ஏவுதல்|இறைஏவுதலால்]] எழுதப்பட்டவையாக ஏற்கப்பட்டுள்ளன.
 
 == பெயர் ==
 
 '''பாரூக்கு''' என்னும் இந்நூல் [[செப்துவசிந்தா]]&lt;ref&gt;[http://en.wikipedia.org/wiki/Septuagint செப்துவசிந்தா]&lt;/ref&gt; பதிப்பில் கிரேக்க மூல மொழியில் Barùch (Βαρούχ) என்றும் இலத்தீனில் Baruch என்றும் உள்ளது. எபிரேயத்தில் இது בָּרוּךְ (Barukh, Bārûḵ) என்னும் பெயர் ஆகும். இதற்கு &quot;பேறுபெற்றவர்&quot; என்பது பொருள்.
 
 பாரூக்கு நூல் ஏழு [[இணைத் திருமுறை நூல்கள்|இணைத் திருமுறை]] விவிலிய நூல்களுள் ஒன்று ஆகும். விவிலியத்தின் பகுதியாக இந்நூல் கி.பி. 397இல் கார்த்தேசு (Carthage) நகரில் நடந்த சங்கத்திலும்&lt;ref&gt;[http://www.bible-researcher.com/carthage.html கார்த்தேசு சங்கம்]&lt;/ref&gt;, பின்னர் [[திரெந்து பொதுச் சங்கம்|திரெந்து சங்கத்திலும்]] (கி.பி. 1546) &lt;ref&gt;[http://www.bible-researcher.com/trent1.html திரெந்து பொதுச் சங்கம்]&lt;/ref&gt; அதிகாரப்பூர்வமாக ஏற்கப்பட்டது.
 
 == உள்ளடக்கம் ==
 
 இறைவாக்கினர் [[எரேமியா (நூல்)|எரேமியாவின்]] செயலரான பாரூக்கு இந்நூலை எழுதினார் என்பது மரபுவழிச் செய்தி. வெவ்வேறு கால கட்டங்களில் எழுதப்பட்ட ஐந்து சிறிய தனித்தனி பகுதிகள் முறையாகத் தொகுக்கப்பட்டு, கி.மு. முதல் நூற்றாண்டில் தனி நூலாகப் பாரூக்கின் பெயரில் வெளியிடப்பட்டன என்பர் அறிஞர். நூலின் மையப்பகுதி (3:9 - 5:90 கவிதை நடையில் அமைந்துள்ளது.
 
 கடவுளையும் அவரது திருச்சட்டத்தையும் கைவிட்டமையே இசுரயேலர் பாபிலோனுக்கு நாடுகடத்தப்பட்டதற்குரிய காரணம்; எனவே அவர்கள் தங்கள் பாவங்களை அறிக்கையிட்டுக் கடவுள்பால் மனந்திரும்பி (1:1 - 3:8), உண்மை ஞானமாகிய திருச்சட்டத்தைக் கடைப்பிடித்து நடந்தால் (3:9 - 4:4), கடவுள் அவர்களது அடிமைத்தனத்தை விரைவில் முடிவுக்குக் கொண்டுவந்து, அவர்களுக்கு மீட்பை அருள்வார் (4:5 - 5:9) என்னும் செய்தியை இந்நூல் வலியுறுத்துகிறது
 
 எரேமியாவின் மடல் என அழைக்கப்படும் இறுதிப் பகுதி (6:1-72); காண்க: 2 மக் 2:1-3) பிறஇனத்தார் நடுவே பழக்கத்தில் இருந்த சிலைவழிபாட்டை வன்மையாகக் கண்டிப்பதன்மூலம், முழு முதற் கடவுள்மீது பற்றுறுதி கொள்ளுமாறு இசுரயேலரைத் தூண்டுகிறது (காண்க: எரே 10:1-16; எசா 44:6-20).
 
 கிரேக்க மூலத்தில் பாரூக்கு 5ஆம் அதிகாரத்தைத் தொடர்ந்து [[புலம்பல் (நூல்)|புலம்பல் நூல்]] இடம்பெற, அதன் பின்னரே எரேமியாவின் மடல் காணப்படுகிறது. இருப்பினும் &quot;வுல்காத்தா&quot; (Vulgata) எனப்படும் இலத்தீன் பாடத்தைப் பின்பற்றிக் கத்தோலிக்க மரபு இம்மடலைப் பாரூக்கு 6ஆம் அதிகாரமாகப் பார்க்கிறது.
 
 == நூலிலிருந்து சில பகுதிகள் ==
 
 '''பாரூக்கு 1:1-4'''
 &lt;br /&gt;&quot;வானகத்திற்கு ஏறிச்சென்று, 
 &lt;br /&gt;ஞானத்தைப் பெற்றுக்கொண்டவர் யார்?
 &lt;br /&gt;முகில்களினின்று அதைக் கீழே கொணர்ந்தவர் யார்?
 &lt;br /&gt;கடல் கடந்து சென்று அதைக் கண்டுபிடித்தவர் எவர்?
 &lt;br /&gt;பசும்பொன் கொடுத்து அதை வாங்குபவர் எவர்?
 &lt;br /&gt;அதை அடையும் வழியை அறிபவர் எவருமில்லை;
 &lt;br /&gt;அதன் நெறியை எண்ணிப் பார்ப்பவருமில்லை.
 &lt;br /&gt;ஆனால் எல்லாம் அறிபவர் ஞானத்தை அறிகின்றார்;
 &lt;br /&gt;தம் அறிவுக்கூர்மையால் அதைக் கண்டடைந்தார்.&quot;
 
 == உட்பிரிவுகள் ==
 
 {| class=&quot;wikitable&quot;
 |-
 ! பொருளடக்கம்
 ! நூல் அதிகாரங்கள் மற்றும் வசன வரிசை
 ! 1995 திருவிவிலியப் பதிப்பில் பக்க வரிசை
 |-
 | 1. முகவுரை
 | 1:1-9
 | 189
 |-
 | 2. எருசலேமுக்கு விடுக்கப்பட்ட மடல்
 | 1:10 - 3:8
 | 189 - 193
 |-
 | 3. ஞானத்தின் புகழ்ச்சி
 | 3:9 - 4:4
 | 193 - 195
 |-
 | 4. எருசலேமின் புலம்பலும் நம்பிக்கையும்
 | 4:5 - 5:9
 | 195 - 197
 |-
 | 5. எரேமியாவின் மடல்
 | 6:1-72
 | 197 - 201
 |}
 
 == ஆதாரங்கள் ==
 &lt;references/&gt;